**Usmernenie Riadiaceho orgánu pre Program rozvoja vidieka SR 2014 – 2020**

Riadiaci orgán pre Program rozvoja vidieka SR 2014 – 2020 v rámci výzvy na predkladanie žiadostí o schválenie stratégie miestneho rozvoja vedeného komunitou a udelenie štatútu Miestnej akčnej skupiny (ďalej len „ŽoSS\_MAS“) dáva na vedomie žiadateľom usmernenie, ktoré sa týka **predkladania stanov verejno – súkromných partnerstiev na** Ministerstvo vnútra SR (ďalej len „MV SR“ )**.**

V zmysle podmienok výzvy poskytovateľa č. 21/PRV/2017, je žiadateľ povinný predložiťplatné stanovy združenia (v zmysle zákona č. 83/1990 Zb. o združovaní občanov v znení neskorších predpisov), vrátane všetkých dodatkov, s vyznačením dňa registrácie Ministerstva vnútra SR, najneskôr do 7. júla 2017 (úradne osvedčená fotokópia nie staršia ako 3 mesiace).

S cieľom akcelerácie implementácie CLLD a zefektívnenia schvaľovacieho procesu v rámci výzvy č. 21/PRV/2017, sa Ministerstvo pôdohospodárstva a rozvoja vidieka SR dohodlo s MV SR na nasledovnom postupe schvaľovania stanov verejno – súkromných partnerstiev (ďalej len „VSP“ ):

1. **zmena stanov sa bude riešiť dodatkom k platným stanovám a to nasledovne:**

* **VSP zašle na MV SR,** odbor všeobecnej vnútornej správy **oznámenie o zmene stanov (príloha č. 1 tohto Usmernenia, uvedie kto a kedy schválil túto zmenu),**
* **oznámenie musí byť podpísané štatutárnym zástupcom,**
* **VSP vyplní dodatok v zmysle vzoru (príloha č. 2 tohto Usmernenia).**

1. **Obálku, ktorú zašle VSP na MV SR,** odbor všeobecnej vnútornej správy **označí viditeľne „Dodatok VSP k stanovám pre potreby CLLD stratégie“.**
2. **Predmetné oznámenie zašle VSP v termíne do 15.6.2017, čo je konečný termín na to, aby predmetné zmeny v stanovách boli prijaté na registráciu.**
3. **VSP uhradí správny poplatok 16,50 EUR.**

Správny poplatok je možné uhradiť na pošte, ktorá vydá potvrdenie o úhrade; poštovým poukazom typu U alebo prevodom z účtu na účet správneho orgánu. Pri platbe poštovým poukazom je nutné k návrhu priložiť originál ústrižku poštového poukazu, pri platbe prevodom originál avíza banky potvrdzujúceho vykonanie úhrady.

Účet správneho orgánu vedený v Poštovej banke je :

Ministerstvo vnútra SR

IBAN: SK03 6500 0014 0900 2054 5796

kód banky: 6500

variabilný symbol: 2210045

1. **VSP uvedie telefónny kontakt na zodpovednú osobu, pre rýchlejšiu komunikáciu.**